Lolland-Falsters Stifts-Tidende, 1846-05-21
Jndenlandske Efterretninger. Den 16de de er Commandeurcapitain O. F. Lütken allern, udnævnt til Overlods og Jndrulleringschei Fyens og Langelands District fra 1ste Juni d. A. J Fædrelandet læses følgende Uddrag af et Brev fra Nørrejylland. "De vil ikke undre Dem over al man herovre er misfornøiet med, at den roeskildske Stænderforsamling ogsaa iaar er bleven først sammenkaldt. Det er en Følge af den fra første Begyndelse saa uheldige Tvedeling af Provindsen Danmarks Provindsialstænder, at vi Jyder, som altid have troet og vel ogsaa i flere Henseender have havt god Grund til at troe os tilsidesatte for Kjøbenhavnerne og Øboerne, stedse med en vis Ængstelighed have ventet paa Besvarelsen af Sporgsmaalet, hvilken Forsamling skal møde først iaar Man udhæve længe nok Fordelene for de Deputerede af, at blive sidst samlede: at den sidste Forsamling kan undgaae de Misgreb, som den første har gjort sig skyldig i, at den sidstes Arbeide er langt lettere, da den kan benytte sig af den førstes Forarbeider, og at de Deputerede saameget længere i Forveien blive vidende om, hvilke Sager der vil blive foretaget, og at det saaledes staaer i deres Magt specielt at forberede sig paa de Gjenstande, der ligge dem nærmest og meest tiltale dem, alt dette kan dog ikke forsone med at blive, hvad vi kalde det at være, "Skrabekagen", og Enhver maa indrømme det Kjedelige og Uhyggelige ved i enhver Sag at skulle komme bagefter, at skulle gjentage hvad allerede een Gang er sagt maaskee bedre, end man selv kan sige det, eller skulle anstrænge sig for at finde en ny Side eller et nyt Argument, som man i Mangel af de bedre, almindeligviis forhen optagne, kan lægge Vægt paa, og saa derhos - hvad der maaskee er allervæsentligst – være sig bevidst, at Ens Bestræbelser, saagodtsom ikke følges af nogen Deeltagelse fra Medborgeres Side; thi den Jnteressens Kraft, der kan findes for raadgivende Provindsialstænder, hvis Raad, inden de blive hørte paa høieste Sted, blive stede gjennem Collegie-Betænkningernes Sold, er naturligviis ikke saa stor, at den kan taale at blive spædt udi et Opkog. Vi havde saa meget mere haabet, at vi ikke i Aar atter vare blevne tilsidesatte, som den jydske Stænderforsamling allerede tidligere i sin Adresse har udtalt sin Beklagelse over at være bleven sidst sammenkaldt, og det just ved dette Stændermøde vilde have været muligt at tilveiebringe Lighed i Forholdet: nu stod det nemlig saaledes: den roeskildske Stænderforsamling har været 3 Gange først sammen, den jydske 2 Gange; var den jydske altsaa nu kommen til at møde først, vilde Forholdet være blevet lige 3 mod 3; men ved at det Modsatte nu desværre er skeet, har den roeskildske Forsamling faaet 4 Gange Fortrinet og den jydske kun 2 og det vil saaledes være saa godt som ugjørligt at gjenoprette Liigheden, hvorpaa Alle have et retfærdigt Krav. Ved den i Mandags foretagne Trækning af det 99de Classelottteries 3die Classe ere de større Gevinster faldne saaledes: 1 Gevinst paa 6,000 Rbd. paa Amben73328, 1 dito paa 4,000 Rbd. paa Amben: 63324 6 Gevinster paa 1000 Rbd. paa Amberne: 78-192, 49–199, 46-171, 20-232, 2324, 26328. De udkomne Bagtal ere: 124, 148, 158, 160, 171, 172, Ved Hasle Kulværk er i afvigte Aar bleven optaget 27,200 Tdr. Steenkul, som, med Undtagelse af nogle Hundrede Tønder, der ere sendte til Kjøbenhavn, ere forbrugte paa selve Øen, og 4,700 til Værkets egen Dampmaskine. Det er høilig at beklage – siger Berl Tid. – at dette Værk ikke drives med mere Kraft, og at man endnu har saa megen Mistro til Kullenes Styrke og Brugbarhed. Saavidt vi vide, indeholde Kullene meere Varmestof, end adskillige Sorter af de engelske Kul, og sikkert meere Varmestof end Parrot-Kul. En dette Tilfælde, hvorfor henvender man da ikke meere Opmærksomhed paa de bornholmske Kulværker, Alene her i Kongeriget forbruges aarlig omtrent 600,000 Tdr. Kul, foruden hvad der forbruges i Hertugdømmerne. Ved ikke mange Pengemidler vil man kunne forøge Productionen af de bornholmske Kul i et betydeligt Omfang, og de ville ikke alene finde Afsætning her i Landet, men ogsaa i østersøiske Havne, da de kunne leveres til en lave Priis. Det er altsaa en Entreprise, som i flere Henseender fortjener Opmærksomhed. Af Bornholms Avis sees desuden, at Skolelærer Siersted har ved Hasle Kul værk gjort et Forsøg med at afsvovle Kul, hvilket lykkedes i den Grad, at Kullene ere meget gode baade til Smedning og Sveitsning.